San Chose de Metanas

San Chose de Metanas () arba tiesiog Metanas (Metán) – miestas Argentinoje, Saltos provincijos pietuose, 160 km į pietryčius nuo Saltos. Departamento centras. Beveik 29 tūkst. gyventojų.

Kolonijiniais laikais Metano vietoje buvo įkurtas Talavera de Esteco miestas. Tačiau 1692 m. rugsėjo 13 d. jį sugriovė žemės drebėjimas. Miesto griuvėsiai išlikę iki šių dienų. 1812 m. netoliese įvyko mūšis, kur M. Belgrano vadovaujamos išsivadavimo pajėgos kovėsi prieš ispanus. Metanas įkurtas 1859 metais.

Metanas įsikūręs prie Tukumano-Chuchujaus kelio ir geležinkelio. Atsišakoja kelias ir geležinkelis į Resistensiją. Daugiausia užsiimama žemės ūkiu. Netoliese yra mineralinių vandenų kurortas.

Saltos provincijos miestai